GiliGold/VAD_KnessetCorpus huggingface dataset:
יעל דיין: אני רוצה להגיע לתוצאה מסויימת.
יעל דיין: אני רוצה לבחון טוב טוב, וזה עניין מקצועי ועניין של הכרה, וצריך כאן להתייעץ עם הגורמים הנכונים.
יעל דיין: הדרך של איך להגיע לתוצאה היא שונה מקבוצה לקבוצה.
יעל דיין: אינני יכולה היום, וזה דרוש בצורה היסטרית, לעשות הדרכות למניעת אלימות אצל עולי חבר העמים או אצל עולי אתיופיה.
יעל דיין: אני יכולה לעשות על כל מיני דברים מסביב, אפילו קצת היסטוריים, והאישה בארץ, והאישה בחקיקה, והאישה במעגל העבודה, ומעמד האישה באופן כללי ולעשות תוכניות סקסיות, תוכניות אטרקטיביות כדי שהן תבואנה.
יעל דיין: אני צריכה להיות מאוד מתוחכמת.
יעל דיין: אם אני מגדירה תוכנית למיגזר החרדי על אלימות, מראש החטאתי כאן.
יעל דיין: אני אומרת - בכל מיגזר, ואותו הדבר אפשר להגיד על המיעוטים.
יעל דיין: העניין הזה של הדרכה למיגזרים, זה לא משנה אם זה בריאות או אם זו יציאה לעבודה, או אם זאת אלימות.
יעל דיין: אני חושבת שהוועדה המייעצת מרכזת כוח מקצועי עצום מבחינת אנשי מקצוע או ארגונים שיש אצלם אנשי מקצוע.
יעל דיין: הייתי מאוד רוצה שגם הפירוט של תוכניות כאלה יעבור בוודאי לא רק את משרדי הממשלה, אלא באמת את החלק המקצועי הטוב ביותר גם בעניין החרדי וגם בעניין העולים, ובוודאי בעניין המיעוטים, ששם לצערי עדיין לא הרגשנו את הרשות, ולפי דעתי צריך מאמץ כפל כפליים בכלל ביחס.
יעל דיין: לא מעמד האישה במיגזר הערבי.
יעל דיין: אנחנו יודעים שזה "על הפנים".
יעל דיין: אבל בשותפות של הרשות בתוכניות הדרכה ותוכניות העצמה והאדרה, דיברנו על זה כשדיברנו על התקציב של השנה שעברה, שהייתה תוכנית שיש צורך רב בה במועדוניות, ואז היה לנו צר מאוד שזה נשאר בשלב של לחפש מישהי שתוכל להיות מרכזת.
יעל דיין: זה עוכב משום שלא נמצאה ולו אישה אחת, אחת בדרום ואחת בצפון, שתוכל לרכז את הפעילות עצמה.
יעל דיין: גם האלימות רובצת כאן על תוכנית העבודה, לפי דעתי בדיס-פרופורציה מסויימת.
יעל דיין: לא שהיא איננה מעסיקה את כולנו, אבל לא הייתי רוצה שהרשות הממלכתית למעמד האישה במשרד ראש הממשלה, מבחינה קונספטואלית בוודאי גישת המחוקק, לא הייתי רוצה שהיא תהפוך להיות מין ועדת שרים לאלימות, שבסופו של דבר זה מתבטא כאן ושם בטיפולים.
יעל דיין: מוכרחים לרדת לשורשים של מה זה מעמד האישה ולקוות שבאיזו שהיא צורה יהיה גם כיבוי שריפות, ושבאיזו שהיא צורה חינוכית המסקנה תהייה הקטנת האלימות; אבל להתחיל מהבסיס של הפירמידה ולא מהקודקוד המאוד מתוקשר ושכולם מטפלים בו, אבל לעבוד יותר על הבסיס כמדיניות.
נעמי לירן: יש לנו כרגע תשע הצעות.
נעמי לירן: אנחנו באמת חיכינו לאישור התקציב, כדי שנביא את ההצעות האלה לוועדת המכרזים של משרד ראש הממשלה.
נעמי לירן: הכוונה לרכזות שתעשינה בעיקר הקמת מועדונים, ומהמועדונים האלה כבר צומחים הרבה מאוד דברים אחרים.
נעמי לירן: השלמת השכלה – זה בעיקר מר עוזי דור עוסק במלאכת הקודש.
נעמי לירן: אנחנו רק מאחוריו מגבות אותו בענייני הגדלת תקציבים והפניית בקשות, אבל עיקר העבודה היא של מר עוזי דור, שעושה אותה בצורה יוצאת מגדר הרגיל.
נעמי לירן: אנחנו קיבלנו הערה מהמנהל הכללי של משרד ראש הממשלה, שהוא איננו ממליץ שהרשות תיקח שתי רכזות, אלא צריך לחשוב על איזו שהיא דרך עבודה אחרת לקידום בנות המיעוטים.
נעמי לירן: אינני רוצה לבוא ולומר שעבודתנו בת השנה יורדת בזה הרגע לטמיון, כי אנחנו נחשוב על איזה שהוא פתרון אחר, אבל זאת המציאות שאנחנו משוכנעות שזאת הדרך, כי אם לא תהיינה שתי רכזות, אזי הרשות לא תוכל לעשות שום דבר בציבור הזה.
נעמי לירן: מהטעמים שלהם שהם מאוד ברורים, הם רואים בזה איזו שהיא הגדלת נפח של תקנים של הרשות, ובעקבות הערה שגברת יוספה שטיינר כאן אמרה, שבואו נקצה רבע תקן לפה ורבע תקן לשם, לשכת המנהל הכללי של משרד ראש הממשלה בשיתוף פעולה עם חשב המשרד יחסמו כל דרך כזאת.
נעמי לירן: זאת המציאות.
נעמי לירן: צריך להיות מציאותיים בעניין הזה.
נעמי לירן: בריאות המיעוטים – נחשוב על איזה שהוא פתרון אחר.
נעמי לירן: אנחנו נמליץ מחר לוועדה המייעצת שהסכום יישאר כמו שהוא, של מאתיים אלף שקל.
נעמי לירן: לא להוריד את הסכום, ואנחנו נמצא את הדרך, בשיתוף עם לשכת המנהל הכללי של משרד ראש הממשלה איך כן לבצע את התוכנית הזאת.
יעל דיין: וכן הלאה, אזי תתעורר השאלה - מצאנו רכזת, מי מקים את המועדונים עצמם?
יעל דיין: לאיזה משרד זה נכנס?
יעל דיין: לאיזה מסגרת ממשלתית נכנס התקצוב של הפעילות עצמה?
יעל דיין: אחרי שתהייה לנו רכזת והיא תגיד, ברהט צריך עדיפות, וצריך דחוף, וכן הלאה.
יעל דיין: אין טעם ליועצות שתייעצנה עצות טובות מאוד ומהשטח, מבלי שאפשר יהיה ליישם.
נעמי לירן: הקמת המועדון, אלה דברים דומים שכבר עשינו במועדוני נשות עסקים.
נעמי לירן: מי שמוביל את זה בדרך כלל ביישוב זה ראש המועצה או ראש העיר, ולשם כך אנחנו צריכים את המרכזת, שהיא תשכנע את ראש המועצה או את ראש העיר שיש חשיבות גדולה לעניין הזה, ואז הוא נותן בתור התחלה את החדר של המועצה או אולם אחר שברשותו, והוא המארח הרשמי של המועדון הזה בתחילתו.
נעמי לירן: כל אישה אמורה לשלם עשרה שקלים או חמישה עשר שקלים עבור הכיבוד.
נעמי לירן: למועדונים האלה אין דרוש כסף לתקצב את זה.
יעל דיין: אפשר, ואם ראש המועצה איננו רוצה.
יעל דיין: אם הוא איננו רוצה ככה, הוא רוצה אחרת, ואם זה מקום ממש דפוק ומסכן, שלא חמישה עשר שקל ולא עשרה שקלים, אלא אין כלל אפשרות להשתתפות.
יעל דיין: אני מציעה שכאן, מאחר שכך או אחרת, שהחוק של יועצות יעבור, אני מציעה שנעשה חושבים גם לגבי המיגזר הערבי וגם לגבי מקומות אחרים.
עוזי גדור: חלק קטן מהבעיה.
עוזי גדור: יש שורה של ישובים ערביים שנכנסים לטיפול נקודתי.
עוזי גדור: במסגרת הזו שהיא תהייה בין משרדית אפשר היה את העניין הזה לעודד דרך הרשות.
עוזי גדור: הרשויות שם מונחות, מלוות, מרגישות שהן מטופלות, ובישובים האלה לפחות להכניס את זה כדגם.
יעל דיין: וגם הידע; אני פשוט מאוד נזהרת מדברים שהם מאוד מאוד חשובים, ושאין להם עלות, ושראש המועצה יחליט או שהוא לא יחליט, שאנחנו רואים סימנים טובים.
יעל דיין: אני חושבת שהשלב הראשון של בדיקה יהיה כשחוק היועצות לראשי רשויות יעבור.
יעל דיין: יהיו לנו כמה הפתעות לא נעימות.
יעל דיין: כי היום זה נתון לרצונו וחסדיו.
יעל דיין: הוא רוצה -הוא ימנה, לא רוצה - איננו ממנה.
יעל דיין: ברגע שזה יהיה חוק כי אז ייצאו הרבה דברים פחות נעימים.
יעל דיין: הוא לא רוצה, ומי צריך את זה.
יעל דיין: אני הייתי רוצה לחשוב על כל התמונה ולקשור, כי אנחנו נצטרך גם למצוא מקור להדרכה של אותן יועצות ברשויות המקומיות, שהן תהיינה מעובדות הרשות, ולפי דעתי הפריסה הטוטאלית של הרשות על פי חוק, יהיה לה מעמד בעניין הזה.
יעל דיין: יש רשות ממלכתית ברשות המבצעת, ומזה הנציגות שלכן מצד אחד זה הממונות במשרדי ממשלה, ומהצד האחר אלו הן היועצות למעמד האישה ברשות המקומית, ואז נפרסנו בצורה שלפחות על פי חוק היא קיימת.
יעל דיין: מזה הלאה - איך להעצים, ואיך מבחינת תכנים, ואיך לתקצב את כל אחת מהרמות האלה, נצטרך להשקיע בזה מחשבה וידע.
יעל דיין: יום האישה הבינלאומי – אני לא יודעת מה האירוע, אני רואה עשרת אלפים שקלים חדשים, זה אומנם כסף לא כל כך גדול.
קולט אביטל: שמי קולט אביטל, ואני לצורך הפגישה הזאת ממלאת את מקומה של חברת הכנסת יעל דיין, שנבצר ממנה להיות אתנו כאן היום מסיבות שוודאי נהירות לכולנו.
קולט אביטל: אנחנו עדים בשבוע החולף לשלושה מעשי רצח נגד נשים.
קולט אביטל: חברת הכנסת יעל דיין ונציגות של הכנסת מייצגת אותנו בהלוויה של שגית ז"ל.
קולט אביטל: אנחנו לא יכולים לפתוח את הישיבה הזאת,
קולט אביטל: למרות שהנושא הוא נושא שונה, מבלי להתייחס לגל האלימות הזה ששוטף את המדינה.
קולט אביטל: בשנה האחרונה אנחנו עדים לא רק לגל גובר של מעשי אלימות ורצח נגד נשים - ובמקרים מאד ספציפיים כפי שאנחנו רואים - כאשר אישה נפרדת מבן זוגה, אלא גם בפגיעה בילדים, וזאת תופעה יחסית חדשה.
קולט אביטל: אני רוצה להגיד בזה שאני חשה מצד אחד זעם ומצד שני חוסר יכולת להתמודד עם המצב שמולו אנחנו ניצבים.
קולט אביטל: למרות החקיקה, למרות הוועדות, למרות הפרסומים ולמרות התקשורת, אנחנו לא רואים שהצלחנו לעצור במשהו את הגל הזה.
קולט אביטל: אנחנו נפתח את הישיבה הזאת בנושא שונה, והוא מעמדן של הממונות על מעמד האישה במשרדי הממשלה.
קולט אביטל: זה נושא שקצת מוכר לי, כי גם אני התחלתי את חיי פעם בזמנו כממונה על מעמד האישה במשרד החוץ בשנת 1986, עם המחזור הראשון של הממונות שבזמנו מונה על ידי מי שאז היתה יועצת ראש הממשלה, ניצה ליבאי-שפירא.
קולט אביטל: אנחנו אז עברנו קורסים בנציבות, ואני רוצה להגיד שמאז הקשר של הממונות עם נציבות שירות המדינה היה קשר הדוק וחם.
קולט אביטל: אנחנו היינו רוצים לבדוק היום אתכן ובעזרת
קולט אביטל: כן בכנס הזה, האם חלה התקדמות ואיזו התקדמות חלה.
קולט אביטל: אני בטוחה שמאז 1986 גם ברמת המודעות, אבל גם ברמת התוצאות יש בוודאי הישגים במשרדי הממשלה.
קולט אביטל: במשרד שבו אני עבדתי שהיה משרד החוץ אני ראיתי התקדמות, ואני בהחלט חושבת שלתפקיד הממונה על מעמד האישה יש סיבה טובה, יש תכלית ויש תוצאות.
קולט אביטל: הייתי רוצה שאנחנו נבדוק בעזרתכן הישגים כפי שאתן רואות אותן והתקדמות.
קולט אביטל: הייתי רוצה שתתייחסנה, אם תוכלנה, גם למה שאתן חשות כתנאי העבודה או הסביבה שבהם אתן פועלות; עד כמה אתן חשות שהעבודה שאתן מבצעות זוכה לתמיכה מטעם ההנהלה, עד כמה יש בידיכן כלים או אין בידיכן כלים, ומה רמת הציפייה שלכן מאתנו, מהוועדה לקידום מעמד האישה בכנסת, כלומר: במה אתן חושבות שאנחנו נוכל לעזור כדי לקדם את העבודה הזאת, שתכליתה כידוע להגיע עד כמה שניתן לשוויון נשים בעבודה.
קולט אביטל: אני רק אזכיר דבר אחד שברור לכולנו, שבמשרדי הממשלה נמצא היום הריכוז כמעט הגדול ביותר של העובדות במשק, שגם ברמת החקיקה וגם ברמת היישום של החקיקה במשרדי הממשלה יש בכל זאת יכולת הרבה יותר גדולה לעמוד על המשמר.
קולט אביטל: הייתי רוצה להעביר את רשות הדיבור עכשיו לעורכת דין שקד שתאמר כמה מילות פתיחה, ולאחר מכן אנחנו בעיקר נרצה לשמוע אתכן.
רבקה שקד: שלום לכולם, לממונות על מעמד האישה, ובעיקר אני שמחה לראות פה את בני הנוער האורחים של הוועדה.
רבקה שקד: אני אגיד ברשותך חברת הכנסת אביטל קצת יותר ממילה אחת של פתיחה, כי ביקשת ממני לנסות לסקור גם את מה שהממונות עושות במשרדי הממשלה, כשאני התכוונתי לגשת ישר לבעיות שמציקות לנו.
רבקה שקד: אבל אולי נתחיל מחצי הכוס המלאה ונספר שבתוך שלוש וחצי שנים מאז שהוקם האגף לקידום נשים בנציבות שירות המדינה, שהוא פונקצית המטה שמטפלת בכל הנושא של מעמד האישה ושהממונות במשרדים כפופות לו מקצועית, אנחנו הצלחנו לגבש צוות של כ-75 ממונות על מעמד האישה.
רבקה שקד: היום יש ממונה על מעמד האישה בכל משרד ממשלתי ובכל יחידת סמך, כולל יחידת הסמך הקטנה ביותר, כולל כל בתי החולים הממשלתיים.
רבקה שקד: יש לנו ממונות מצפת ועד אשקלון, ויש לנו גם קריה למחקר גרעיני בנגב.
רבקה שקד: הן משובצות במגוון רחב מאד של תפקידים.
רבקה שקד: אנחנו מלכתחילה הגבלנו את הרמה שלהן לרמת תפקוד מסוימת מבחינת דרגה כדי להבטיח שהתפקיד יבוצע על ידי עובדת בכירה, יחסית לפחות, בעלת כישורים וכושר מתאימים כדי לבצע את התפקיד כהלכה.
רבקה שקד: יש לנו מגוון רחב של תפקידים שלא אפרט אותם.
רבקה שקד: יש לנו פורום קבוע שמתכנס לעתים מזומנות.
רבקה שקד: יש לנו קורס הסמכה בן 300 שעות שחובה לעבור אותו, והפורום הפך גם לקבוצת תמיכה וגם לקבוצה להעשרה הדדית.
רבקה שקד: החברות שלנו ממלאות את התפקיד בנוסף לתפקידן הקבוע במשרד, למעט משרד אחד שזה משרד האוצר.
רבקה שקד: אני שמחה לראות פה את סמנכ"ל משרד האוצר.
רבקה שקד: זה המשרד היחיד שהצליח להקצות תקן לתפקיד הזה.
רבקה שקד: יש לנו ממונה אחת שעובדת בתקן, והיא ממשרד האוצר.
רבקה שקד: בכל שאר המשרדים החברות שלנו מבצעות את התפקיד בנוסף לתפקידן הקבוע, כאשר ככל שתפקידן הקבוע בכיר יותר, כך יותר ויותר קשה להן, והן מתמודדות בגבורה עם העומס שמטילים עליהן שני התפקידים.
רבקה שקד: אני חושבת שהצלחנו לגבש צוות שמאמין בנושא הזה, יש לו מחויבות אידיאולוגית, ועושה באמת מה שהוא יכול כדי לתרום לנושא של קידום נשים, העצמת נשים ויצירת סולידריות ומחויבות לערכים נשיים פמיניסטיים.
רבקה שקד: זו השפה שלנו וכך אנחנו עובדות.
רבקה שקד: הממונות מצליחות בחירוף נפש – ואני לא אפרט, מאחר שהן תסברנה בעצמן – לארגן במשרדים ללא תקציב וללא עזרה פעולות הדרכה בנושא של העצמה, בנושא של מודעות לשוויון, בנושא של בעיות מיוחדות, כמו: מניעת אלימות כלפי נשים ועוד, טיפול בתלונות ובבעיות אישיות של עובדות, הפצת חומר ומסרים שונים שקשורים לעניין הנשי שהולך ומתפתח, יצירת מחויבות וסולידריות נשית לערכים שקשורים לכל העולם של מעמד האישה, כולל מניעת אלימות כלפי נשים, בריאות נשים, ספורט נשים, יצירה נשית וכל דבר אחר שבא בחשבון – יש עושר רב של פעילות, שמשתנה לפי סוגי המשרדים – בקרב העובדות.
רבקה שקד: אני חושבת שיש לנו באמת במה להיות גאות.
רבקה שקד: למרבה הצער, יש פער גדול בין ההצלחות והעשייה לבין ההרגשה שלנו, של כל העוסקות במלאכה – ואני כוללת גם אותי בחבורה הזאת, אם כי לתסכולים שלנו בנציבות שירות המדינה אכן הקדישה הוועדה הזאת ישיבה שלמה גם של ועדת חוקה, חוק ומשפט וגם של הוועדה הזו – שהיא תסכול מתמיד מכל מה שאנחנו יודעות שהיינו יכולות לעשות ולא נותנים לנו לעשות.
רבקה שקד: יש קשיים רבים במישור האישי מבחינת עומס, מבחינת תדמית ומבחינת תנאים שיאפשרו לנו לעבוד.
רבקה שקד: כל הזמן צריך להיאבק על כל דבר.
רבקה שקד: לפעמים המאבקים עוזרים, אבל לפעמים הם גוררים השפלות, ואז לא רוצים להיאבק.
רבקה שקד: הדברים צריכים להיות מוסדרים ומותקנים.
רבקה שקד: אני חילקתי לחברות פה וגם לך מסמך שהוצאתי רק לאחרונה.
רבקה שקד: במקרה או שלא במקרה, גם המסמך הזה קשור לוועדה לקידום מעמד האישה, שהיא ועדה שאני עובדת איתה הרבה ושעוזרת לנו הרבה מאד.
רבקה שקד: היה דיון בוועדת המשנה לקידום נשים בעבודה ובכלכלה בראשותה של חברת הכנסת ציפי לבני, שאני באמת מצרה על כך שהיא איננה כאן.
רבקה שקד: משרד האוצר טוען שאין דבר כזה שנשים רוצות לעבוד שעות נוספות ושלא נותנים להן.
רבקה שקד: אנוכי אמרתי: מה זאת אומרת אין דבר כזה?
רבקה שקד: לפחות הממונות שלי רוצות וצריכות ועושות שעות נוספות ולא משלמים להן.
רבקה שקד: חברת הכנסת לבני ביקשה ממני לבדוק את הדבר בצורה מסודרת.
רבקה שקד: אנחנו העברנו שאלון בין הממונות, והממצאים פשוט כואבים בצורה לא רגילה.
רבקה שקד: כתבנו את זה בצורה מסודרת.
רבקה שקד: כמעט כל הממונות מתלוננות על כך שלא אישרו להן במשרדים את השעות הנוספות שהנהלת הנציבות החליטה - 25 שעות נוספות בחודש, נוסף על השעות שמקבלים במסגרת התפקיד הקבוע כדי לבצע את התפקיד.
רבקה שקד: הם אומרים: שהנציבות תשלם.
רבקה שקד: לנציבות אין תקציב לשלם למשרדים שעות נוספות.
רבקה שקד: בנוסף, לא משלמים להן עבור נסיעות, או לא משלמים להן תוספת אחזקת רכב – כי אם משלמים נסיעות באוטובוס זאת חוכמה מאד קטנה.
רבקה שקד: לא משלמים להן בנוסף על מה שהן מקבלות עבור ביצוע התפקיד הקבוע שלהן.
רבקה שקד: יש משרדים שאפילו הרחיקו לכת וקיצצו לממונות שביקשו את התוספת ממה שהן מקבלות עבור ביצוע התפקיד הקבוע שלהן.
רבקה שקד: יש שני משרדים שאפילו הרחיקו לכת וקיצצו לממונות שביקשו את התוספת ממה שהן מקבלות לתפקיד הקבוע, וכאשר הן פנו להתלונן, אמרו לאחת מהן שהיא עושה את התפקיד שלה קרדום לחפור בו.
רבקה שקד: אני חושבת שאלה דברים שאנחנו לא יכולים לסבול.
רבקה שקד: אנחנו חושבות שזאת פגיעה בשכר, פגיעה במעמד, פגיעה בכבוד, וזו גם התחמקות של המשרדים מהמחויבות שלהם.
רבקה שקד: אני חושבת שהדברים האלה צריכים להיות מעוגנים בצורה מסודרת: כל הנושא של שעות נוספות, רכב וחברות בוועדות חשובות במשרד שמחלקות משאבים.
רבקה שקד: אני מבקשת לתת ציון לשבח למשרד החוץ שהכניס את הממונה על מעמד האישה כחברה בשתי ועדות המינויים - אני לא מתייחסת לתוצאות, לפחות עצם החברות גם היא אומרת משהו - משרד החינוך, ששם הממונה חברה בוועדת הרכב שנים רבות; משרד הבריאות ששם הממונה חברה בוועדת נסיעות לחוץ לארץ.
רבקה שקד: מלבד זה, הממונות לא חברות באף פורום שקובע ומחלק משאבים.
רבקה שקד: המצב היום הוא מצב של קבצנות, שקשה לנו לסבול אותו.
רבקה שקד: הפורום הזה בחר בהתכנסות קודמת שלו צוות תגובות ודוברות והן התכוננו לישיבה הזאת.
רבקה שקד: אני מציעה שהן תצגנה בסדר שהן קבעו לעצמן את מה שהן מכירות מתוך העשייה שלהן, שאמנם אני מאד מודעת לה, אבל רשות הדיבור להן.
קולט אביטל: אני מזמינה את שלושת החברות, לפי הסדר שהן קבעו.
קולט אביטל: רחל שגיא: אני ממונה על מעמד האישה במשרד הבינוי והשיכון.
קולט אביטל: אני סוציולוגית במקצועי וממונה על אוכלוסיות מיוחדות בתפקידי המקצועי.
קולט אביטל: אני שלוש שנים ממונה על מעמד האישה במשרד.
קולט אביטל: אנחנו עושים פעולות רחבות היקף בצורה מדהימה.
קולט אביטל: אני פשוט לא מבינה מאיפה באים כל האנרגיות, כל הרצון וכל ההתגייסות הזאת של הממונות.
קולט אביטל: בעצם זה לוקח לנו הרבה מאד מהזמן המקצועי שלנו, הרבה מאד מאמץ והרבה מאד השקעה וחשיבה.
קולט אביטל: מאחורי כל פעולה עומדות הרבה מאד שעות עבודה והרבה מאד הכנה.
קולט אביטל: אפשר לראות שבוצע היקף גדול של פעולות בכל משרד.
קולט אביטל: אני מכירה אישית חלק מהממונות, אבל אני יודעת שבכל המשרדים בוצעו הרבה מאד דברים ויש איזושהי התעוררות בשטח והרבה מאד הכרה גם של הנהלות המשרדים, גם של העובדים וגם של העובדות.
קולט אביטל: בכלל, הנושא הזה הפך להיות חלק מסדר היום הציבורי של המשרדים, וזה מאד חשוב.
קולט אביטל: אבל, כמו כל התייחסות לנושא של קידום נשים, גם ההתייחסות לנושא של הממונות היא התייחסות כאל חלטורה.
קולט אביטל: מעבר לרבע דרגה/חצי דרגה/דרגה שקיבלנו, שזה באמת לעג לרש ושחלקנו גם לא קיבל; ומעבר לדרגה מאד זמנית ומאד חלקית זו – ורובנו לא קיבל שעות נוספות ולא רכב – את כל העבודה שאנחנו מבצעות במשרדים, אנחנו מבצעות תוך מאבקים עם אנשים מהמשרדים, ולפעמים תוך מחירים אישיים במובן הזה של פגיעה בתפקיד המקצועי, כאשר המאבקים עם אנשים מהמשרד יכולים אפילו לפגוע במעמד שלנו ובקידום שלנו במסלולים הרגילים.
קולט אביטל: כמו כל דבר שקשור למעמד האישה, גם כאן ההתייחסות היא כאל חלטורה.
קולט אביטל: כמו שמתייחסים לנושא של אלימות נגד נשים וכמו כל דבר אחר, גם לממונות על מעמד האישה יש התייחסות סימבולית בלבד.
קולט אביטל: אני לא חושבת שאיזשהו גבר היה מסכים לעסוק בנושא הזה בכזאת התלהבות ובכזאת אנרגיה בלי לקבל תגמול אמיתי וממשי לעבודה שלו, בלי שיהיו לו תקציבים ברורים מראש שיהיו מסומנים ומיועדים לנושא, בלי שתהיה לו מזכירה צמודה ושלא נדבר על כל המערך מסביב.
קולט אביטל: אין לנו בעצם סמכויות ברורות.
קולט אביטל: אנחנו פשוט יורות באפילה, עושות דברים, ועושות דברים יפים, אבל עושות דברים בלי שום מסגרת - לא ארגונית, לא סמכותית ולא תקציבית.
קולט אביטל: הנושא של תקציב הפעלה הוא פשוט אבסורד.
קולט אביטל: במשך שלוש שנים אני מבקשת שיסמנו לי תקציב בספר המשרד.
קולט אביטל: כל הזמן אומרים לי: כן, כן.
קולט אביטל: יש איזושהי נכונות.
קולט אביטל: לא יגידו: לא, אנחנו לא מוכנים, כי זה לא POLITICALLY CORRECT, אבל אומרים: כן, כן, אני אכתוב ואני אעשה, ובפועל לא קורה דבר.
קולט אביטל: תקציב הפעלה מסומן לנושא יש במעט מאד משרדים, עד כמה שאני מבינה.
קולט אביטל: כמובן שזה פוגע בעבודה שלנו כממונות; שלא לדבר על איזשהו תגמול אישי עבור העבודה וההשקעה, שאנחנו כמובן זקוקים לו.
קולט אביטל: אני גם רוצה להודות לך לא רק על התוכן, אלא גם על צורת הצגת הדברים ועל הקיצור.
קולט אביטל: כדי שאנחנו לא נחזור על אותם התסכולים כמה פעמים וכדי שנוכל להתקדם, הייתי גם רוצה לבקש מהדוברות האחרות הנוספות אם הן היו יכולות להתייחס: אל"ף – לאיזה סוג של תקציבים בתוך המשרדים הן בדרך כלל יכולות לזכות לאיזשהו סיוע, נניח תקציב הדרכה לשם דוגמה, ומה ההתייחסות לזה; בי"ת – איזה דרישות ספציפיות הייתן רוצות לראות בסוף היום הזה.
קולט אביטל: אני בשעה 15:00 אצא וחברת כנסת אחרת תמלא את מקומי, אבל אני יכולה להבטיח לכן שהדברים נרשמים, ואנחנו בהחלט נירתם לעניין הזה.
קולט אביטל: אני הייתי רוצה קודם כל להציג את חברי, חבר הכנסת מוחמד כנעאן, שהוא גם כן חלק מהוועדה לקידום מעמד האישה.
קולט אביטל: יש לנו כמה גברים בוועדה, ובשעה 15:00 יגיע עוד חבר כנסת שמאד לוחם על הזכויות.
קולט אביטל: אסנת קימחי: אני ממונה על מעמד האישה ביחידת סמך של משרד הבינוי והשיכון, שנקראת המינהל לבנייה כפרית.
קולט אביטל: אני מנהלת אגף וסגן ראש המינהל.
קולט אביטל: אני רוצה להרחיב ולהדגיש כמה אספקטים שדיברה עליהם רחל שגיא קודם.
קולט אביטל: אני אומרת את זה מהבטן.
קולט אביטל: רחל שגיא אמרה קודם שאין תקציבים ושאנחנו עושות חלטורה, וזאת באמת התחושה, אבל הבעיה הכי גדולה היא שיש לנו תפקיד, מצפים מאתנו לפעילות - אני שנתיים וחצי ממונה על מעמד האישה במשרד שלי - זה תפקיד שנוצר יש מאין, עושים המון פעולות, והיום יש בשטח ציפייה שיעשו פעולות ושתהיה פעולה בנושא הזה של מעמד האישה.
קולט אביטל: מבחינת מעמדנו האישי, אני לא מדברת על עצמי ברגע זה, כי מעצם היותי מנהלת אגף וסגן ראש המינהל, מעמדי בסדר.
קולט אביטל: לא פגעו בתנאי העבודה שלי, ואם אני צריכה איזה שהן תוספות, אני מקבלת.
קולט אביטל: זה לא מצבן של רוב הממונות, והעובדה שאין לנו תקציב נפרד היא מקל בגלגלים.
קולט אביטל: אנחנו צריכות לחזר על הפתחים כמו קבצניות וללכת לממונה על ההדרכה.
קולט אביטל: היא משתפת פעולה, אבל היא משתפת פעולה מתי שהיא רוצה, איך שהיא רוצה, כמה שהיא רוצה וכמה שהיא יכולה.
קולט אביטל: כנ"ל יום האישה שאצלנו במשרד ממונה עליו עובדת הרווחה, והתקציב הוא שלה.
קולט אביטל: אין לי בעיה להתייעץ איתה, לדבר איתה, לשאול אותה ולקבל ממנה רעיונות, אבל העובדה שאנחנו סמוכים על שולחנן של אחרות בענייני תקציב היא כמעט בלתי אפשרית לעבודה שלנו.
קולט אביטל: חשוב לי מאד להדגיש את העובדה שלמרות שאין לנו תקציבים ושמעמדנו באופן כללי הוא לא מעמד יותר מדי איתן, במשרד שלי יש לי תמיכה מאד גדולה מצד ההנהלה.
קולט אביטל: אני חושבת שזה נובע בעיקר מהעובדה שאני מנהלת את האגף שם והם מקבלים את מרותי, ולמרות כל הבעיות שיש – ויש הרבה מאד בעיות – יש פעילות אדירה בנושא.
קולט אביטל: יש התעוררות מאד גדולה של הנושא.
קולט אביטל: לנשים פתאום "ירד האסימון" מהבחינה הזאת של מעמד האישה, של מה זה מעמד האישה, בצורך בהעצמה שלהן, בצורך להתקדם ובהרבה דברים שאנחנו רואים בהן שינוי.
קולט אביטל: מצד אחד יש תסכול, אבל מצד שני יש גם סיפוק.
קולט אביטל: בסוף שנת התקציב האחרונה אנחנו קיבלנו תקציב דרך רבקה שקד.
קולט אביטל: הועבר תקציב מהרשות לקידום מעמד האישה במשרד ראש הממשלה, שהמטרה שלו היתה פעילויות בנושא האלימות נגד נשים.
קולט אביטל: קיבלנו הודעה על התקציב מהיחידה של רבקה שקד ממש בסוף שנת התקציב - אני בטוחה שבכל משרדי הממשלה סוף שנת תקציב זה סוף שנת תקציב, וזה בלגן לא נורמלי; אני ממונה על התקציב אצלנו במשרד - ונערכנו מהר מאד כדי לנצל את הכסף, מכיוון שאין לנו הרבה כסף ויש רעב גדול לפעילויות.
קולט אביטל: סגרתי את היחידה שלי ב-13 בדצמבר וקיימתי לכל העובדים והעובדות יום בנושא האלימות נגד נשים.
קולט אביטל: זה היה יום טוב ותורם, ורבקה שקד דיברה שם על שוויון.
קולט אביטל: אני מעלה את זה בכל אופן, כי בו זמנית לעובדה שקיבלנו התראה מאד קצרה על הכסף והתראה מאד קצרה על האפשרות להיערך ולנצל אותו, קיבלנו גם כל מיני שמועות ודעות שמנהלת הרשות טענה שהממונות על מעמד האישה לא מתפקדות במשרדים ושצריך לעשות OUTSOURCING, כי הן לא ממש יודעות על מה הן מדברות והן גם לא מקצועיות.
קולט אביטל: אנחנו גם מתמודדות עם כל הקשיים שיש לנו במשרדים, אין לנו תקציבים משלנו, אנחנו בונות יש מאין תפקיד ואנחנו מקבלות גם את זה.
קולט אביטל: .. מעבר להתבטאות הכללית שלה, למשל, היא פונה להנהלות המשרדים – לשרים, מעל לראשנו.
קולט אביטל: אנחנו לא מעורבות, למשל: בנושא של מינוי דירקטוריות, או תכניות פעילות או בכל מיני נושאים אחרים.
קולט אביטל: זאת אומרת, אנחנו הממונות על מעמד האישה קיבלנו הכשרה לעניין הזה, אנחנו מכירות בחשיבות של הנושא, אידיאולוגית כולנו פה "מכורות" לנושא הזה, וגם להגיד שאנחנו לא מתפקדות וגם לעשות פעילויות מעל לראשנו, זאת עוד תקיעת מקל בגלגלים.
קולט אביטל: למען הסדר הטוב, האם יש פה איזושהי נציגה של הרשות?
קולט אביטל: אין, תודה רבה.
רבקה שקד: לנושא הזה של הרשות למעמד האישה אני רוצה להעיר בתוקף התפקיד שלי את העמדה של נציבות שירות המדינה.
רבקה שקד: אנחנו רואים בדאגה רבה את מערכת היחסים שנוצרה בין הרשות לבין האגף לקידום נשים בנציבות שירות המדינה ואת ההשלכה שיש לזה על המעמד של הממונות בשירות המדינה.
רבקה שקד: אני חושבת שהעובדה שאין פה אף נציגה של הרשות בישיבה כזאת אומרת הכל.
רבקה שקד: גם בישיבה על ייצוג הולם לנשים בשירות המדינה וגם בישיבה על הטרדה מינית בשירות המדינה לא היתה אף נציגה של הרשות.
רבקה שקד: לא הפריע לרשות לשלוח מכתבים ולדרוש דוחות שחילקנו אותם ממילא בישיבה.
רבקה שקד: אני מקווה שהנושא הזה ייפתר.
רבקה שקד: הוא חייב להיפתר, כי אנחנו תמכנו בהקמת הרשות לאורך כל הדרך בהליך החקיקה מהטעם הפשוט שהיינו בטוחים שרשות כזאת תוקם כדי לעזור לנו, לדחוף אותנו, לשתף אתנו פעולה ולעזור לנו לפתור את הבעיה שלנו ולא להפך.
קולט אביטל: אני מזמינה את הדוברת הבאה.
קולט אביטל: פנינה צדקה: צוהריים טובים.
קולט אביטל: אני מהלשכה המרכזית לסטטיסטיקה.
קולט אביטל: עד לפני שבועיים הייתי סגנית מנהל אגף בכיר, ומהאחד למאי אעבור לתפקיד מנהלת אגף בכירה, מאחר שעברתי מכרז.
קולט אביטל: אני אהיה חברה בהנהלת הלשכה, ואני מקווה שהנושא הזה ימצא את ביטויו גם שם.
קולט אביטל: אני רוצה להגיד קודם כל שנדמה לי שבשנים האחרונות יש איזושהי תזוזה במשרדים, ואני יכולה להגיד שאני רואה את זה במשרד שבו אני יושבת.
קולט אביטל: חבל שהמנכ"ל והסמנכ"ל שלנו לא פה, אבל בשלוש השנים האחרונות מאפס נשים בהנהלה, בסוף השנה תהיינה שלוש נשים בהנהלה, שזה מתקרב למשהו כמו 30% - אבל אחרי אפס זה הרבה.
קולט אביטל: אני מוכרחה להגיד שהסיכום שרבקה שקד הוציאה על הפעילות של הממונות ועל המעמד שלהן אותי זעזע, ואני אשתמש במה שעשתה גולדה מאיר: הייתי מזועזעת ממה שקראתי, כי אני חמש שנים בתפקיד, ואיכשהו לא הרגשתי שמישהו שם לי מקלות בגלגלים.
קולט אביטל: כל דבר שיזמתי נענו לו.
קולט אביטל: אני זוכה לשיתוף פעולה מעולה מההדרכה, מהרווחה, ממשאבי אנוש, וכמעט כל פנייה שלי אני מקבלת את התקציב שאני צריכה ושאני יוזמת ולא מנסים לשים מקלות בגלגלים.
קולט אביטל: גם אם אני מנסה להוציא את הגברים במשרד לפעילות, היום הזה נחשב להם ליום עבודה, ואני לא יודעת אם זה בגלל שהמשרד שלי הוא יוצא דופן או בגלל שאני בתפקיד בכיר במשרד, אבל זה כנראה שילוב של שניהם.
קולט אביטל: אבל אם אפשר במשרד אחד לעשות את זה, אין שום סיבה שבעולם שבמשרדים אחרים לא יעשו את זה.
קולט אביטל: חברת הכנסת אביטל, לגבי השאלות ששאלת לגבי סוג התקציבים.
קולט אביטל: התקציבים שאני השתמשתי בהם במשרד היו מכל מקום, ולפעמים אלה היו תקציבים שיועדו ואני אפילו לא יודעת מאיפה ההנהלה הוציאה אותם.
קולט אביטל: הגשתי תכנית, אמרתי כמה כסף זה עולה, והם דאגו שהכסף יהיה שם.
קולט אביטל: אז זה היה פעם מתקציב רווחה, ופעם מתקציב הדרכה ופעם מפעילות של ההנהלה.
קולט אביטל: אני הצלחתי להשיג לא רק שהשעות הנוספות שלי יאושרו מעבר לתפקיד, אלא שגם חלק המשרה שלי באגף שבו אני יושבת יהיה ממומן מתקציב ההנהלה ולא מתקציב האגף.
קולט אביטל: יש העברה תקציבית כל שנה שצריכה לכסות את הפעילות שלי כממונה.
קולט אביטל: אני חושבת שבעיקר התפקיד והפעילות של הממונות נקבע כיום הרבה מאד על ידי מה שהן יכולות להשיג במשרדים ועל ידי מה שהמעמד שלהן במשרד מאפשר להן, וחבל, כי התפקיד הזה לא צריך להיות כולו מותנה רק באישיות ובמעמד של הממונה על מעמד האישה במשרד.
קולט אביטל: אני חושבת שהפעילות הזאת צריכה להיות ממוסדת בפעילות השוטפת של המשרד.
קולט אביטל: הדרישות שלנו הן שהתפקיד יוגדר עם כל התנאים בתוך התקשיר, ושכשעובדת נמצאת בדרגה עם תוספת שהייה בתפקיד, היא צריכה לקבל דרגה נוספת; זאת לא תהיה רק חצי דרגה, אלא זאת תהיה דרגה שלמה, והיא תרגיש שלפחות יש איזשהו פיצוי להשקעה שהיא משקיעה.
קולט אביטל: אני חושבת שתכנית הפעולות צריכה להיקבע על ידי כל ממונה בהתאם לצרכים של המשרד שלה, ואני חושבת שהמשרדים שאנחנו יושבים בהם שונים אחד מהשני, וצריך להתאים את הפעילות לצרכים של כל משרד.
קולט אביטל: אני מאמינה שהצרכים במשרד אצלי לא דומים לצרכים במשרד אחר.
קולט אביטל: אצלנו יש הרבה נשים, אבל רובן אקדמאיות, והצרכים שלהן שונים כנראה ממשרד שבו רוב הנשים הן בתפקידים שונים מאשר אצלנו.